laion/Wikipedia-Exotic huggingface dataset:
גיורא דורי

גיורא דורי (נולד ב-21 בינואר 1949) הוא כדורסלן עבר ישראלי בגובה 1.90 מטרים, ששיחק בין היתר בהפועל מגידו, הפועל תל אביב ובנבחרת ישראל. ממייסדי הפועל גליל עליון. דורי גדל בקיבוץ רמת השופט. אחיו, זאב דורי, נפל באחת מפעולות צה"ל. נפילתו של אחיו, כדורסלן מצטיין, משכה את דורי לתחום הכדורסל. דורי החל לשחק בשנות ה-60 בקבוצת הנוער של הפועל רמת השופט, בתוך כך שיחק במדי נבחרת ישראל לנוער. עוד בצעירותו נחשב לשחקן עם קליעה טובה מרחוק. בשנת 1965, כשהיה דורי בן 16, שיחק עם נבחרת הנוער במשחקים האירופאים שנערכו בסלמנקה. בהמשך הצטרף לקבוצה הבוגרת של הפועל רמת השופט ששיחקה בליגה א' (הליגה השנייה). בשנת 1968 שיחק דורי במדי נבחרת הנוער באליפות אירופה לנוער שנערכה בווינה. נבחרת הנוער סיימה במקום השביעי ודורי היה לקלעי המצטיין של ישראל ודורג במקום הרביעי בטבלת מלך הסלים הכללית של האליפות. כן נבחר דורי על ידי עיתון מקומי כאחד מחמשת השחקנים המצטיינים של האליפות ומועמדותו נשקלה לייצג את נבחרת הנוער של אירופה. בסיום הטורניר, המליץ מאמן נבחרת הנוער, רלף קליין, בין היתר על דורי לנבחרת הבוגרת. בשנת 1969 השתתף דורי במדי נבחרת ישראל הבוגרת באליפות אירופה בכדורסל 1969. הנבחרת, בהדרכת המאמן שמעון שלח, סיימה את האליפות במקום ה-11 עם 6 הפסדים וניצחון אחד. דורי השתתף ב-2 משחקים וקלע בממוצע של 5 נקודות למשחק. לקראת עונת 1970/1971 עבר דורי להפועל מגידו, תחת המאמן אברהם חמו ושיתף פעולה עם חנן קרן והלל גלבוע. בעונתו הראשון, סיימה הקבוצה במקום הרביעי עם 14 ניצחונות. דורי קלע בממוצע של 7.9 נקודות למשחק. בשנת 1970, עבר דורי פציעה קשה במסגרת אליפות צה"ל, שכתוצאה ממנה נאלץ לעבור ניתוח בברך. בעונה הבאה, 1970/1972, סיימה הקבוצה במקום החמישי כאשר דורי קלע בממוצע של 16.5 נקודות למשחק. בשתי העונות לאחר מכן היו דורי וקרן כוכבי הקבוצה, ודורי קלע בממוצעים של 20.3 ו-22.6 נקודות למשחק. בעונת 1974/1975 עבר דורי להפועל תל אביב, תחת המאמן חיים חזן והכוכבים בארי ליבוביץ' ומרק טורנשיין. דורי, שהפציעה שספג כמה שנים קודם החמירה, שיחק במהלך העונה בשבעה משחקים בלבד ובסיום העונה עזב את הקבוצה. בעונה לאחר מכן, חזר דורי לקבוצת ילדותו הפועל כפר גלעדי ששיחקה בליגה השנייה, ושם שימש גם כמאמן נוער. ולמעשה לא חזר לשחק עוד בליגה הבכירה. לימים סיפר דורי שהפציעה עצרה את ההתקדמות בקריירה שלו וכפתה עליו לבסוף פרישה מוקדמת. סך הכל שיחק דורי 5 עונות בליגה הראשונה, בהן רשם 87 משחקים וקלע 1,458 נקודות. בנבחרת ישראל שיחק 7 משחקים והשתתף באליפות אירופה 1969. דורי היה ממייסדי הפועל גליל עליון בסוף שנות השבעים. בשנות השמונים היה דורי סדרן עבודה בקיבוץ כפר גלעדי. בתו היא כדורסלנית העבר מירב דורי. פרופיל, באתר פיב"א גיורא דורי, כרטיס שחקן באתר מנהלת הליגה ישראל פז, בלי גבוהים השה מאוד להצליח, על המשמר, 18 באוגוסט 1968 ישראל פז, בלי גבוהים השה מאוד להצליח, על המשמר, 18 באוגוסט 1968 שמואל יעקובסון, דודי וקורן נכללים ברשימת המועמדים לנבחרת אירופה, מעריב, 12 באוגוסט 1968 קליין ימליץ על שיתוף 7 שחקני נוער בסגל הלאומי, דבר, 13 באוגוסט 1968 כרטיס שחקן, אליפות אירופה 1969, אתר פיב"א גיורא דורי, כרטיס שחקן באתר מנהלת הליגה יואב גורן, מצד אחד עדי ברקן, מצד שני אבא, באתר הארץ, 4 בינואר 2003 גריפין, מעריב, 1 ביוני 1975 לילה גימפלסון, דרך המשקפיים, עיתון חדשות הגליל, 30 במאי 2016 שמעון וייס, "בגלל קטיושות לא נפסיק לגלגל בשר על שפודים", דבר, 31 ביולי 1981 רענן וייס, "לא חשבתי אי פעם שכך אסיים את הקריירה", באתר ynet, 12 באפריל 2017
סטפנורינוס

סטפנורינוס (שם מדעי: Stephanorhinus) הוא סוג קדום של פרסתן ממשפחת הקרנפיים אשר חי בעבר ברחבי אירואסיה. הוא התקיים בתקופת הפליסטוקן מלפני 9.7-0.126 מיליון שנה. הוא קיבל את שמו על שם המלך אישטוון הראשון, מלך הונגריה (המכונה בלטינית סטפן הראשון) והסיומת "rhinus" משמעה ביוונית: "קרנף". קרנף זה היה בעל 2 קרניים על אפו, בדומה למיני הקרנפים האפריקאים והוא הגיע לאורך 4 מטרים, גובה של 2 מטר בכתפיים ומשקל של 3 טונות, קרוב לקרנף הלבן. עם זאת הקרנף הקרוב ביותר אליו הוא קרנף סומטרה (הסוג דיצרורינוס). בדומה לקרנף הצמרירי גם קרנף זה עטה מעטה פרווה על גופו שהגן עליו מהקור של אזורי הצפון. בתקופת הפליסטוקן קרנף זה היה נפוץ ברחבי אירואסיה והמינים: S. kirchbergensis ו-S. hemiotoechus היו נפוצים ברחבי אירופה אך בעוד הראשון הותאם רק לתנאי יערות המין השני הסתגל לתנאי ערבות בהם היו צמחים נדירים וקשיחים יותר. בשל כך מאובני המין השני נפוצו ברחבי אירואסיה ונמצאו גם בעד המזרח הרחוק והמזרח התיכון לרבות ישראל. בנוסף לשני מינים אלה התגלו עוד 3 מינים מהסוג. מדיה וקבצים בנושא סטפנורינוס בוויקישיתוף סטפנורינוס, באתר NCBI (באנגלית) סטפנורינוס, באתר האנציקלופדיה של החיים (באנגלית) סטפנורינוס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
אאוצרתריום

אאוצרתריום (שם מדעי: Euceratherium) הוא סוג נכחד של יונק מקבוצת היעלים שבמשפחת הפריים אשר חי בתקופת הפליסטוקן ונכחד בסוף התקופה. במראהו הוא הזכיר את כבש המושק המודרני, הגדול שביעלים המודרניים, אך הוא היה גדול ממנו בהרבה. המאובנים שלו נמצאו באמריקה הצפונית מצפון קליפורניה עד מקסיקו ומזרחה עד לאילינוי. הוא תואר רשמית ב-1904. האאוצרתריום היה גדול כמעט כמו ביזון אמריקאי מודרני והגיע למשקל 607.5 קילוגרם. הוא חי באמריקה הרבה לפני שהביזון היגר אליה דרך ברינגיה בעידן הקרח האחרון. כבש-שור זה היה חסון ושרירי וניזון כנראה משיחים ועצים צעירים ולא מעשבים. קרניו התעקלו קדימה למטה ואז קדימה. הוא נכחד סביב עידן הקרח לפני 11,500 שנה מהיום. אולי הוא ניצוד בידי ראשוני האנשים או שלא הצליח להסתגל לאקלים הקשה או לתחרות מצד פולשים מהמזרח. מדיה וקבצים בנושא אאוצרתריום בוויקישיתוף אאוצרתריום, באתר האנציקלופדיה של החיים (באנגלית) אאוצרתריום, באתר GBIF (באנגלית)
אלשוברצקי

אלשוברצקי (בהונגרית: Alsóberecki) הוא כפר במחוז בורשוד-אבאוי-זמפלן שבצפון מזרח הונגריה. באלשוברצקי התגוררו יהודים בודדים. מדיה וקבצים בנושא אלשוברצקי בוויקישיתוף (בהונגרית) מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
אלשודובסה

אלשודובסה (בהונגרית: Alsódobsza) הוא כפר במחוז בורשוד-אבאוי-זמפלן שבצפון מזרח הונגריה. באלשודובסה התגוררו יהודים בודדים. אתר האינטרנט הרשמי של אלשודובסה (בהונגרית) מדיה וקבצים בנושא אלשודובסה בוויקישיתוף מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
אבאוילק

אבאוילק (בהונגרית: Abaújlak) הוא כפר זעיר במחוז בורשוד-אבאוי-זמפלן שבצפון מזרח הונגריה. אוכלוסיית הכפר בדומה לכפרים נוספים באירופה במגמת הצטמצמות משמעותית כך שבשנת 1941 היו בכפר 365 תושבים, בשנת 2013 81 ובשנת 2018 נותרו בכפר 56 תושבים בלבד. באבאוילק התגוררו יהודים בודדים. מדיה וקבצים בנושא אבאוילק בוויקישיתוף אתר האינטרנט הרשמי של אבאוילק (בהונגרית) מפקד האוכלוסין ההונגרי 2018 מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
בותריום

בותריום (שם מדעי: Bootherium) הוא סוג נכחד של יונק מקבוצת היעלים שדמה במראהו לכבש המושק וחי בתקופת הפליסטוקן עד תחילת ההולוקן לפני 0.781-0.011 מיליון שנה ונכחד מעט אחרי עידן הקרח. מאובניו של הבותריום נמצאו מאלסקה עד לקליפורניה, טקסס, מיזורי, אוקלהומה, וירגיניה, צפון קרוליינה ובניו ג'רזי והוא סווג ב-1852 בידי החוקר ג'וזף ליידי. במראהו הוא דמה לכבש מושק מודרני והגיע למשקל 423.5 ק"ג והוא היה גבוה ורזה יותר מכבש מושק. קרניו היו עבות יותר, הזכירו מעטה קסדה והוא היה בעל חרטום ארוך יותר. קרניו היו גדולות מאוד והסתעפו מטה ואז פנו בעיקול מעלה, בדומה לקרני תאו אסייתי. הוא חי בערבות שלאורך אמריקה הצפונית, לצידם של כבשי מושק דומים כמו האאוצרתריום והסוארגליה. בערבות אלה רעו גם סוסים וגמלים קדמונים שנכחדו כבר וכן ממותות ענקיות. מדיה וקבצים בנושא בותריום בוויקישיתוף בותריום, באתר NCBI (באנגלית) בותריום, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
פלטיגונוס

פלטיגונוס (שם מדעי: Platygonus; מילולית: ""שטוח-ראש" עקב מבנה המצח המוזר) הוא סוג של פקארי נכחד שחי באמריקה הצפונית והדרומית בין סוף תקופת המיוקן עד סוף הפליסטוקן לפני 10.3 מיליון שנה עד ללפני 11,000 שנה מהיום בסוף עידן הקרח האחרון. הפלטיגונוס היה פקארי ענקי בגובה של 1 מטר ובמשקל 160 ק"ג. היו לו גפיים ארוכות, ראש רחב ושטוח וניבים ארוכים אשר עזרו לו להתגונן מטורפי אמריקה הקדומה שכללו דובי ענק, סמילודונים וזאבים גדולים. הוא היה בעל מערכת עיכול שהזכירה מעלי גירה מודרניים. ממצאים שונים מראים שהוא חי בעדרים גדולים. הוא קרוב למין קטגונוס צ'אקו החי כיום באמריקה הדרומית. נמצאו בסוג זה מינים רבים, חלקם בוטלו, אשר נמצאו בין דרום קנדה למקסיקו ובין קליפורניה לפנסילבניה. לאחר ההחלפה האמריקאית הגדולה הם נעו דרומה והגיעו עד לארגנטינה. ניבי הפלטיגונוס מדיה וקבצים בנושא פלטיגונוס בוויקישיתוף פלטיגונוס, באתר NCBI (באנגלית) פלטיגונוס, באתר האנציקלופדיה של החיים (באנגלית) פלטיגונוס, באתר GBIF (באנגלית)
מילוהיפוס

מילוהיפוס המכונה פקארי ארוך חוטם (שם מדעי: Mylohyus; מילולית: "חזיר בעל שיניים טוחנות") הוא סוג של פקארי נכחד אשר חי באמריקה הצפונית והמרכזית בין הפליוקן לתחילת ההולוקן מלפני חמישה מיליוני שנים ועד לפני 9,000 שנה. סוג זה הוגדר בשנת 1860 בידי החוקר ג'וזף ליידי והתגלו בו לפחות 6 מינים. המילוהיפוס היה גדול יותר מהפקארים הקיימים והגיע עד לגובה 0.75 מטר ולמשקל 68 ק"ג. הוא דמה לחזיר היה בעל ראש גדול, גולגולת שהיוותה שליש מאורכו הכולל ובתוכה חוטם גדול וניבים חדים, רגליים ארוכות בעלות ארבע אצבעות ברגליים הקדמיות ושלוש ברגליים האחוריות. פקארי ענק זה חי ברחבי אזורי ערבות ויערות באמריקה הקדומה בעדרים קטנים. עם שיניו הגדולות הוא התגונן מטורפים אפשריים כמו היגואר והפומה. עם זאת ייתכן שניצוד בידי ראשוני בני האדם שהיגרו לאמריקה. מדיה וקבצים בנושא מילוהיפוס בוויקישיתוף מילוהיפוס, באתר האנציקלופדיה של החיים (באנגלית) מילוהיפוס, באתר GBIF (באנגלית)
מולגרה

המולגרה (שם מדעי: Dasycercus), היא סוג של טורף כיס קטן ממשפחת נמיות הכיס הכוללת 2 מינים המצויים באזורים הצחיחים של יבשת אוסטרליה. פירוש השם המדעי של המולגרה הוא "שעיר-זנב", אשר מתייחס לסימן הזיהוי הבולט של המינים בסוג. מבחינה גנטית, המולגרה קרובה במיוחד לסוגים: קאלוטה אדומה, נמיית כיס ושד הכיס. המולגרה נראית כשילוב בין עכבר לנמייה, וחרף מידות הגוף הקטנות שלה, היא גדולה בהשוואה לטורפי כיס אחרים במשפחתה: אורכה נע בין 12 ל-23 ס"מ ומשקלה 60–185 גרם. אצל שני המינים הזכרים גדולים וכבדים מהנקבות. האוזניים של המולגרה קצרות ועגולות, והיא בעלת חוטם מחודד המותאם לנבירה בחול ובאדמה בחיפוש אחר רמשים. ראשה גדול במיוחד, והיא בעלת עיניים גדולות ואף קטנטן. הפרווה של המולגרה קצרה וזיפית, וצבעה חולי או חום בהיר המספק לה הסוואה מצוינת בנוף הצחיח. את מיני המולגרה ניתן לזהות בנקל מטורפי כיס אחרים, תודות לזנב העבה שלהם אשר שחור ובעל ציצה שעירה בקצהו. המולגרות חיות בעיקר באזורי המדבר או סוואנות צחיחות, ובהתאם לכך הן פעילות לילה. במהלך היום הן ספונות במאורות שלהן, אך מדי פעם הן משתזפות בשמש בפתח המאורה או יוצאות לצוד את מזונן. המולגרות ניזונות מחולייתנים קטנים שונים, בעיקר חרקים; עם זאת, הן עשויות לאכול גם מיני זוחלים ואף יונקים אחרים הקטנים מהן. הכליות של המולגרה מפותחות במיוחד ומסייעות לה להפריש שתן מרוכז מאוד כדי למנוע איבוד לחות באקלים המדברי; בהתאם לכך, היא שותה מים לעיתים נדירות ומתקיימת מהלחות של מזונה. הכיס של המולגרה ממוקם באזור המפשעה ומורכב משני קפלי עור. הרבייה אצל סוג זה עונתית ונמשכת מיוני עד ספטמבר, כאשר הנקבה ממליטה בין 1–8 וולדות השוכנים בתחילה בכיס וניזונים מחלב אימם. בעבר שרר בלבול נרחב במיון של הסוג, כאשר טורפי כיס רבים סווגו בו בטעות. רק לאחרונה הוכרו סופית 2 מינים נפרדים. זיהוי המינים התבסס רבות על מחקרים גנטיים ומורפולוגיים שנעשו על דגימות מולגרות שנמצאו במוזיאונים. ההבדלים העיקריים ביניהם באים לידי ביטוי בציצת השיער שעל הזנב, ובמבנה השיניים; מספר הפטמות אצל הנקבות משתנה אף הוא בין המינים. הסוג כולל את המינים הבאים: מולגרה זנב-מברשת (Dasycercus blythi) - הנפוצה מבין השניים, תוארה מדעית ב-1904. זנבה העבה הופך לדקיק בסופו עם ציצת שיער דמוית מברשת. מצויה לכל אורך מרכז ומערב האאוטבק האוסטרלי, כולל מדבר טאנאמי, מדבר החול הגדול, מדבר גיבסון ומדבר ויקטוריה הגדול. מצב שימורה הוא ללא חשש (LC). מולגרה זנב-נוצה (Dasycercus cristicauda) - הנדירה מבין השניים, תוארה מדעית ב-1867. זנבה עבה לכל אורכו ומסתיים בציצת שיער מצויצת דמוית נוצה. היא אנדמית למדבר סימפסון ולמדבר טירארי במרכז אוסטרליה. מצב שימורה מוגדר כפגיע (VU). מדיה וקבצים בנושא מולגרה בוויקישיתוף מולגרה, באתר ITIS (באנגלית) מולגרה, באתר NCBI (באנגלית) מולגרה, באתר Animal Diversity Web (באנגלית) מולגרה, באתר האנציקלופדיה של החיים (באנגלית) מולגרה, באתר GBIF (באנגלית) ‏ מידע על מיני המולגרה וההבדלים בין הזנבות
מוחמד אשתייה

מוחמד איבראהים אשתייה (בערבית: محمد اشتية; נולד ב-17 בינואר 1958) הוא פוליטיקאי פלסטיני, ראש ממשלת הרשות הפלסטינית בין השנים 2019–2024 ומומחה כלכלי. נולד ב-1958 בכפר תל שבשומרון, אז תחת שלטון ממלכת ירדן. כיהן כשר הדיור והעבודות ציבוריות ושר המועצה הכלכלית הפלסטינית לפיתוח ולשיקום, ובעל תואר דוקטור בפיתוח כלכלי מאוניברסיטת סאסקס. עבד כפרופסור ודיקן באוניברסיטת ביר זית ופרסם כמה ספרים על כלכלה, פוליטיקה והיסטוריה. היה חבר בצוות המשא ומתן לשלום של אש"ף, יחד עם סאיב עריקאת. בין השאר השתתף בסבב השיחות בין ישראל לפלסטינים בשנת 2014, בהשתתפות ציפי לבני ויצחק מולכו. עזב את צוות המשא ומתן עוד לפני פיצוץ השיחות בין הצדדים עקב חילוקי דעות וחוסר אמונתו כי השיחות יובילו לפריצת דרך מדינית. בריאיון ל-CNN סירב אשתייה לגנות את מתקפת הפתע על ישראל, הזכיר שהפלסטינים קוראים כבר 75 שנה לפתרון של בעיית הנכבה, ואמר שצריך לגנות כל הרג של אזרחים. ב-26 בפברואר התפטר מתפקידו כראש הממשלה יחד עם כל ממשלתו. בשנת 2009 חיבר אשתייה "אנציקלופדיה של מונחים ומושגים פלסטיניים (ער')" בעקבות פגישה עם יאסר ערפאת. האנציקלופדיה כוללת כאלף מונחים ומושגים בהם משתמשים הפלסטינים לעיתים קרובות. מדיה וקבצים בנושא מוחמד אשתייה בוויקישיתוף אתר האינטרנט הרשמי של מוחמד אשתייה (בערבית) מוחמד אשתייה, ברשת החברתית פייסבוק מוחמד אשתייה, ברשת החברתית אקס (טוויטר) אהוד יערי, ‏דוהר לכסא של אבו מאזן, באתר ‏מאקו‏, 14 באפריל 2020 Mohammad Shtayyeh, באתר All 4 Palestine Hamas further sidelined by appointment of new PA premier Shtayyeh, באתר Times of Israel PA public works minister tenders resignation, באתר מען, 19 באפריל 2010 אליאור לוי, הוצג ראש הממשלה הפלסטיני החדש, חמאס לא מכיר בו, באתר ynet, 10 במרץ 2019 Palestinian prime minister tells CNN why he won't condemn deadly October 7 Hamas attack, CNN, October 20, 2023 עינב חלבי, בעקבות לחץ ארה"ב, הממשלה הפלסטינית התפטרה: "נמשיך בעימות עם הכיבוש", באתר ynet, 26 בפברואר 2024 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ארמדיל בלוס

ארמדיל בלוס (שם מדעי: Dasypus bellus) הוא מין של ארמדיל נכחד מהסוג טטו אשר חי באמריקה הצפונית והדרומית בתקופת הפליסטוקן מלפני 1.8 מיליון שנה ועד לכ- 12,000 שנה לפני זמננו. הוא קרוב לארמדיל תשע החגורות. מין זה נקרא בידי החוקר ג'ורג' גיילורד סימפסון ב-1930. מאובניו נמצאו בפלורידה עד לניו מקסיקו וצפונה עד איווה ואינדיאנה. במקור הוא חי באמריקה הדרומית. משמעות השם "bellus" הוא "יפה". ארמדיל גדול זה הגיע לאורך 1.2 מטר, לגובה 1 מטר ולמשקל ממוצע של 18 ק"ג, מעט יותר גדול מהארמדיל המודרני. לארמדיל זה היו שיניים רבות בלסתותיו אך הן היו שטוחות ועדינות מכדי לנשוך בחוזקה. הן התאימו לתזונתו של הארמדיל המודרני שהוא אוכל כול המתבסס על תזונה של חסרי חוליות שונים. מאובנים רבים של הארמדיל נמצאו בפלורידה שהייתה חמימה ובעלת צמחייה רבה, בה הסתתר הארמדיל. הוא התגונן מטורפים באמצעות ציפוי אוסטאודרם חזק בציפוי עבה יותר משל הארמדיל המודרני והיה יכול להתגלגל לכדור כדי לבלום מתקפת טורף. מדיה וקבצים בנושא ארמדיל בלוס בוויקישיתוף ארמדיל בלוס, באתר NCBI (באנגלית) ארמדיל בלוס, באתר האנציקלופדיה של החיים (באנגלית) ארמדיל בלוס, באתר GBIF (באנגלית) ארמדיל בלוס באתר biodata (באנגלית)
זולותורן (קנטון)

זולותורן (גרמנית: Solothurn, ‏האזנה‏Ⓘ‏; צרפתית: Soleure; איטלקית: Soletta; רומאנש: Soloturn) הוא קנטון של שווייץ. הוא ממוקם בצפון-מערב המדינה. בירתו היא העיר זולותורן. רוב תושבי הקנטון הם דוברי גרמנית כשפה ראשונה. בשנים 1798–1803 הקנטון היה חלק מהרפובליקה ההלווטית. בשנת 1803 הצטרף לאיחוד. באמצע המאה ה-19 נכתבה חוקה לקנטון. הקנטון ממוקם בצפון-מערב שווייץ. הוא גובל מדרום בקנטון ברן, ממזרח בארגאו, ממערב בז'ורה ומצפון בבזל-לנדשאפט. רוב שטחו של הקנטון הוא מישורי-גבעי, אך בחלקו המערבי מתרוממים הרי היורה. נהר ארה (Aare) חוצה את הקנטון. החל משנת 2005 קנטון זולותורן אשר היה מחולק עד אז ל-10 מחוזות, עבר תהליך במהלכו אוחדו כל שני מחוזות, וכך נוצרו חמישה מחוזות, המכונים Amtei ומשמשים לצורכי בחירות. שניים מעשרת המחוזות – Dorneck ו-Thierstein – הם מובלעות מעבר לגבול הצרפתי. בקנטון 103 מועצות מקומיות. האוכלוסייה היא בעיקר דוברת גרמנית. 44% מהאוכלוסייה הם קתולים לעומת 32% פרוטנסטנטים (נכון ל-2015). נכון לשנת 2007, אחוז הזרים במחוז עומד על 18.7%. מדיה וקבצים בנושא זולותורן בוויקישיתוף אתר האינטרנט הרשמי של זולותורן (בגרמנית) זולותורן, באתר אנציקלופדיה בריטניקה (באנגלית) זולותורן, ברשת החברתית פייסבוק זולותורן, ברשת החברתית אקס (טוויטר) זולותורן, ברשת החברתית אינסטגרם Switzerland's population in 2019, נשאטל 2020, באתר המשרד הפדרלי לסטטיסטיקה, שווייץ. (באנגלית) ערך זה הוא קצרמר בנושא גאוגרפיה של שווייץ. אתם מוזמנים לתרום לוויקיפדיה ולהרחיב אותו.
Chameleon

האם התכוונתם ל... זיקית – משפחה של לטאות מסדרת הקשקשיים. Chameleon (שיר של אירה לוסקו) – שיר של הזמרת המלטזית אירה לוסקו. Chameleon (שיר של מיקלה פאצ'ה) – שיר של הזמרת המלטזית מיקלה פאצ'ה שייצג את מלטה באירוויזיון 2019.
ג'ון מאדן (במאי)

ג'ון פיליפ מאדן (באנגלית: John Philip Madden; נולד ב-8 באפריל 1949) הוא במאי תיאטרון, קולנוע, טלוויזיה ורדיו אנגלי. הוא ידוע בעיקר על בימוי הסרט "שייקספיר מאוהב" משנת 1998 שזכה בפרס אוסקר לסרט הטוב ביותר. עוד זכה להכרה על בימוי הסרטים "מלון מריגולד האקזוטי" (2011) ו"מלון מריגולד האקזוטי השני" (2015). מאדן נולד בעיר פורטסמות' שבמחוז המפשייר. הוא למד בקליפטון קולג' שבבריסטול. הקריירה שלו החלה בסרטים עצמאיים בריטיים. ב-1970 סיים לימודי BA בספרות אנגלית בסידני סאסקס קולג' של אוניברסיטת קיימברידג'. בטלוויזיה ביים מאדן את המיני-סדרה "החשוד העיקרי 4" בכיכובה של הלן מירן, פרקים בסדרה "הרפתקאותיו של שרלוק הולמס" של רשת ITV, ופרקים בסדרה "המפקח מורס". סרטו הידוע ביותר הוא "שייקספיר מאוהב" שזכה בפרס אוסקר לסרט הטוב ביותר לשנת 1998, ועליו היה מועמד לפרס אוסקר לבמאי הטוב ביותר. הוא הפסיד לסטיבן ספילברג שזכה על בימוי "להציל את טוראי ריאן". הסרט זכה גם בפרס דב הכסף בפסטיבל הסרטים הבינלאומי בברלין. סרטי קולנוע נוספים שביים מאדן כוללים את "הוכחה" (2005), "מלון מריגולד האקזוטי" (2011), וסרט ההמשך "מלון מריגולד האקזוטי השני" (2015). Poppyland 1984 (סרט טלוויזיה בריטי, Screen 2) החשוד העיקרי 4 After The War (סדרת טלוויזיה בריטית) המפקח מורס (פרקים) הרפתקאותיו של שרלוק הולמס (פרקים) 1990 The Widowmaker, מאדן התעקש ללהק את דייוויד מוריסי לתפקיד הראשי. הסקס של מאסטרס (פרק פיילוט) מאדן ביים את המחזה "Wings" מאת המחזאי האמריקאי ארתור קופיט. ב-1980 ביים את הפקת הבכורה של המחזה "Grown Ups" מאת ז'ול פייפר בתיאטרון הרפרטוארי האמריקני. בין השנים 1981 ל-1996 ביים מאדן סדרת תסכיתים עיבוד רדיופוני של סרטי "מלחמת הכוכבים" בהפקה משותפת של ה-BBC ורשת NPR. הסדרה כללה את "מלחמת הכוכבים - פרק 4: תקווה חדשה" (1981), "מלחמת הכוכבים - פרק 5: האימפריה מכה שנית" (1983) ו"מלחמת הכוכבים - פרק 6: שובו של הג'דיי" (1996). את התסריטים כתב בריאן דיילי. לפני הפקת המחזה "Wings" לתיאטרון, ביים מאדן את המחזה לרדיו לתוכנית "Earplay" של NPR. ההפקה זכתה ב- Prix Italia. ג'ון מאדן, במסד הנתונים הקולנועיים IMDb (באנגלית) ג'ון מאדן, באתר AllMovie (באנגלית) ג'ון מאדן, באתר Rotten Tomatoes (באנגלית) ג'ון מאדן, באתר Box Office Mojo (באנגלית) ג'ון מאדן, במסד הנתונים הקולנועיים KinoPoisk (ברוסית) ג'ון מאדן, באתר אנציקלופדיה בריטניקה (באנגלית) John Madden Biography. Tribute.ca 2011, retrieved 29 September 2011 "John Madden Biography", Biography.com, n.d. Retrieved 2016-03-01. "John Madden - Visual History Interview". www.dga.org (באנגלית). נבדק ב-2017-10-20. Nominees & Winners for the 71st Academy Awards "Berlinale: 1999 Prize Winners". berlinale.de. נבדק ב-4 בפברואר 2012. {{cite web}}: (עזרה) Andreeva, Nellie, "Update: Michael Sheen & Lizzy Caplan To Star In Showtime Pilot 'Masters Of Sex'", deadline.com, February 2, 2012. Retrieved 2016-03-01. Rich, Frank (1993-03-10). "Review/Theater; A Musical Made of the Story of a Stroke". The New York Times (באנגלית אמריקאית). ISSN 0362-4331. נבדק ב-2017-10-20. Robb, Brian J. (2012). A Brief Guide to Star Wars (באנגלית). London: Hachette. ISBN 9781780335834. נבדק ב-21 ביולי 2016. {{cite book}}: (עזרה) John, Derek. "That Time NPR Turned 'Star Wars' Into A Radio Drama — And It Actually Worked". NPR.org. All Things Considered, National Public Radio. ארכיון מ-20 ביוני 2016. נבדק ב-22 ביולי 2016. {{cite web}}: (עזרה)
ג'ון מאדן

האם התכוונתם ל... ג'ון מאדן (במאי) – במאי תיאטרון, קולנוע, טלוויזיה ורדיו אנגלי (נולד ב-1949) ג'ון מאדן (פוטבול) (אנ') – מאמן פוטבול ושדר ספורט אמריקאי  ג'ק מאדן (אנ') – שופט כדורסל ג'ון מאדן (הוקי קרח) (אנ') – שחקן הוקי קרח (נולד ב-1973) ג'ון מאדן (שופט) (אנ') – שופט עליון של ויקטוריה (1844–1918) ג'ון מאדן (פוליטיקאי טסמני) (אנ') – פוליטיקאי אוסטרלי (1896–1971) ג'ון מאדן (פוליטיקאי אירי) (אנ') – פוליטיקאי אירי איש השין פיין (נפטר ב-1954) ג'ון מאדן (הרלינג) (אנ') – שחקן הרלינג אירי (נולד ב-1968) ג'ון מאדן (כומר) (אנ') – דקן קילמור (נפטר ב-1751)
איולורניס

איולורניס המכונה קונדור ענק (שם מדעי: Aiolornis; מילולית: "עוף מפלצתי מרהיב") הוא סוג נכחד של עוף דורס ממשפחת הטרטורניסים שהיה קרוב לקונדוריים המודרניים. הוא חי בין סוף הפליוקן לתחילת הפליסטוקן באמריקה הצפונית. בסוג זה היה מין אחד שקיבל את שמו מהחוקר הילדגרדה הווארד ב-1952. עוף גדול זה היה בעל מוטת כנפיים של 5 מטר, ארוכה יותר ממוטת כנפי אלבטרוס נודד ולמשקל של 25 ק"ג, גדול יותר מכל מעופף מודרני. הוא היה בעל מקור ענק מעוקל ששימש לקריעת בשר אך לא ברור אם היה צייד או אוכל נבלות. הוא חי לצד קרובו הטרטורניס והיה גדול ממנו בכ-40%. הוא עופף מעל דרום ארצות הברית ומרכז-מערב ארצות הברית הקדומה של הפליוקן עד לפליסטוקן המאוחר וניזון מבשר של בעלי חיים אחרים, חיים או מתים. איולורניס, באתר GBIF (באנגלית)
טיסטה דאס

טיסטה דאס (בבנגלית: তিস্তা দাস; נולדה ב-9 במאי 1978) היא פעילה למען זכויות טרנסג'נדריות, סופרת ושחקנית בנגלית, מהמדינה ההודית מערב בנגל. בגיל צעיר, אובחנה טיסטה בהפרעת זהות מגדרית, והחליטה לעבור ניתוח להתאמה מגדרית כשהגיעה לגיל בגרות. יציאתה כטרנסג'נדרית עוררה סערה ציבורית, אשר הובילה לשיח תקשורתי משמעותי בהודו לגבי סטריאוטיפים ודעות קדומות כלפי הקהילה הטרנסג'נדרית, וכן לגבי האתיקה של ניתוחי התאמה מגדרית וזכויות טרנסג'נדריות בהודו. היא הפכה בעקבות הזרקור שהואר עליה לפעילה למען זכויות טרנסג'נדריות, והיא נחשבת לאיקון של העצמה ובחירה בקהילה. כשניסתה טיסטה להתקבל ללימודים באוניברסיטה, לא קיבלו אותה בשל מגדרה. אך טיסטה לא ויתרה על השכלתה, והשלימה תואר ראשון בהתכתבות באוניברסיטת בתון בקולקטה. טיסטה היא שחקנית ויועצת קהילתית. היא מופיעה בסרטי קולנוע הינדיים ובנגליים, וכן בסדרות טלוויזיה. היא הייתה גם עמיתת מחקר באוניברסיטת קליפורניה בברקלי, שם חקרה את אורח חייהן של טרנסג'דריות שעברו ניתוחי התאמה מגדרית, ואת מידת קבלתן בחברה. כשחקנית, היא הופיעה בסרט התיעודי של סוהיני דאסגופטה, I Couldn't Be Your Son, Mom, ובסרט The Third Gender? אשר הוקרן בפסטיבל הסרטים של בולגריה בשנת 2006. היא גילמה את התפקיד הראשי בסרט Beyond Reflections, שמבוסס על סיפור חייה, ובסרטי קולנוע, סרטי טלוויזיה וסדרות נוספים, בעיקר בתפקידים שמיועדים לספר את סיפוריהן של דמויות להט"ביות. טיסטה הוזמנה להצטרף ללהקת תיאטרון מובילה בקולקטה, אך לבסוף נדחתה בשל הפתיחות המגדרית שלה באמצעי התקשורת. במקום זאת, היא הצטרפה לתיאטרון הניסיוני אקדמיית ביוואבן. מאז, היא שיחקה בתיאטראות רבות בקולקטה. סרט תיעודי – I could not be your son, mom, ‏(2002) סרט קצר - Ebong Fera, ‏(2004) סרט טלוויזיה – Naari, ‏(2004) סרט קצר - ?The Third Gender, ‏(2006) סכרט תיעודי - Beyond Reflections, ‏(2009) סרט קצר - Rupantar, ‏(2012) סרט תיעודי - Maa I Exist Beyond X&Y ‏(2013) סרט קצר - Arekti Jiboner Golpo/Story Of Another Life ‏(2013) סרט עלילתי - Achena Bondhutto, ‏(2014) סרט עלילתי - Punarbasan, ‏(2014) מדיה וקבצים בנושא טיסטה דאס בוויקישיתוף טיסטה דאס, ברשת החברתית אקס (טוויטר) "Gender bender: will and way to cross over". The Telegraph (Calcutta). "Tista's struggle". The Statesman. אורכב מהמקור ב-1 בינואר 2009. {{cite news}}: (עזרה)תחזוקה - ציטוט: bot: original URL status unknown (link) "A Journey of Self Discovery". Society.(הקישור אינו פעיל) "I could not be your son, mom". The Free Press Journal. "First Bengali film casting LGBT community awaits release". The Business Standard.
אלתית רסטרוסוס

אלתית רסטרוסוס (שם מדעי: Oncorhynchus rastrosus) הוא מין של דג נכחד ממשפחת הסלמוניים ומהסוג אלתית פסיפית אשר חי בתקופת המיוקן לחופי מערב אמריקה הצפונית כשהמאובנים נמצאו בקליפורניה וייתכן שהוא עלה בדומה לסלמונים החיים להשריץ בנהרות ואגמים. הוא מכונה גם סלמון שנחרבי עקב מראה שיניו. מין זה היה הגדול שבסלמונים מעולם. סלמון זה הגיע לאורך 2.5 מטרים, גדול ממיני הסלמון הקיימים ולמשקל של 100–170 ק"ג ואולי גם 200 ק"ג. הדג הכיל זוג "ניבים" בקצה לסתותיו המעוקלות אשר הזכירו את שיני הסמילודון אך הם היו קצרות בהרבה ולא נועדו להינעץ בטרף. כמה חוקרים העריכו שמטרתם הייתה לעזור לזכרים להילחם על נקבות בעונת הרבייה. מאחורי הניבים הארוכים היו זימים רחבים מאוד אשר מדענים מעריכים שמראה על כך שהסלמונים הבוגרים ניזונו מפלנקטון. מדיה וקבצים בנושא אלתית רסטרוסוס בוויקישיתוף אלתית רסטרוסוס, באתר GBIF (באנגלית)